***Dungeons & Dragons: Εντιμότητα Μεταξύ Κλεφτών*** (αγγλικά: *Dungeons & Dragons: Honor Among Thieves*) είναι περιπετειώδης ταινία φαντασίας παραγωγής 2023 σε σκηνοθεσία Τζόναθαν Γκόλντσταϊν και Τζον Φράνσις Ντέιλι, οι οποίοι έγραψαν και το σενάριο μαζί με τον Μάικλ Τζίλιο. Βασισμένο στο επιτραπέζιο παιχνίδι ρόλων Dungeons & Dragons, η ταινία διαδραματίζεται στα Ξεχασμένα Βασίλεια (Forgotten Realms) και δεν συνδέεται με κανένα τρόπο με την τριλογία ταινιών που κυκλοφόρησε μεταξύ 2000 και 2012. Στην ταινία πρωταγωνιστούν οι Κρις Πάιν, Μισέλ Ροντρίγκες, Ρεγκέ-Ζαν Πέιτζ, Τζάστις Σμιθ, Σοφία Λίλις και Χιου Γκραντ.

Η παραγωγή πέρασε από διάφορες φάσεις ανάπτυξης από το 2013, ξεκινώντας με την Warner Bros. Pictures αφού κέρδισε την Hasbro και τη Universal Pictures σε μια αγωγή για τα kκινηματογραφικά δικαιώματα του παιχνιδιού, προτού καταλήξει στην Paramount Pictures, η καθεμία με διάφορους σεναριογράφους και σκηνοθέτες. Ο Γκόλντσταϊν και ο Ντέιλι ήταν οι σεναριογράφοι/σκηνοθέτες που επιλέχτηκαν τελικά και μάλιστα χρησιμοποίησαν στοιχεία από την προηγούμενη προσπάθεια που έκανε ο σκηνοθέτης Κρις Μακέι και ο σεναριογράφος Μάικλ Τζίλιο. Τα γυρίσματα της ταινίας ξεκίνησαν τον Απρίλιο του 2021 στην Ισλανδία και ολοκληρώθηκαν τον Αύγουστου του 2021 στη Βόρεια Ιρλανδία.

Η πρεμιέρα της ταινίας πραγματοποιήθηκε στο φεστιβάλ South by Southwest (SXSW) στις 10 Μαρτίου 2023 και αναμένεται να κυκλοφορήσει στους κινηματογράφους των Ηνωμένων Πολιτειών στις 31 Μαρτίου 2023 από την Paramount Pictures. Έλαβε θετικά σχόλια από τους κριτικούς και έχει εισπράξει πάνω από $208 εκατομμύρια παγκοσμίως.

Πλοκή
-----

Μια ομάδα κλεφτών κλέβει άθελά της ένα λείψανο για χάρη του σατανικού Κόκκινου Μάγου, ο οποίος θέλει να το χρησιμοποιήσει για να δημιουργήσει έναν στρατό από νεκρούς. Αναζητώντας τη λύτρωση, η απίθανη ομάδα των τυχοδιωκτών ξεκινά μια προσπάθεια να σταματήσει τον Κόκκινο Μάγο και να σώσει τον κόσμο.

Ηθοποιοί και Χαρακτήρες
-----------------------

* Κρις Πάιν στο ρόλο του *Έντγκιν Ντάρβις*
* Μισέλ Ροντρίγκες στο ρόλο της *Χόλγκα Κίλγκορ*
* Ρεγκέ-Ζαν Πέιτζ στο ρόλο του *Ζενκ Γιένταρ*
* Τζάστις Σμιθ στο ρόλο του *Σάιμον Όμαρ*
* Σοφία Λίλις στο ρόλο της *Ντόρικ*
* Χιου Γκραντ σο ρόλο του *Φορτζ Φιτζγουίλιαμ*
* Ντέιζι Χιντ στο ρόλο της *Σοφίνα*
* Τζέισον Γουόνγκ στο ρόλο του *Ντράλας*
* Κλόε Κόλμαν στο ρόλο της *Κίρα Ντάρβις*

Παραγωγή
--------

### Ανάπτυξη

Στις 7 Μαΐου 2013, η Warner Bros. Pictures ανακοίνωσε μια ταινία βασισμένη στο επιτραπέζιο παιχνίδι ρόλων Dungeons & Dragons με τον Ντέιβιντ Λέσλι Τζόνσον-ΜακΓκόλντρικ να γράφει το σενάριο και τους Ρόι Λι, Άλαν Ζιμαν και Κόρτνεϊ Σόλομον να αναλαμβάνουν την παραγωγή. Δύο ημέρες αργότερα, η Hasbro έκανε μήνυση στη Warner, λέγοντας ότι η Hasbro έχει ήδη προχωρήσει στη συμπαραγωγή μιας ταινίας *Dungeons & Dragons* με την Universal Pictures, με τον Κρις Μόργκαν να αναλαμβάνει τη σκηνοθεσία και το σενάριο. Στις 3 Αυγούστου 2015, αφού η δικαστική απόφαση προέτρεψε τη Warner και τη Hasbro να διευθετήσουν την υπόθεση των δικαιωμάτων της ταινίας, η ταινία της Warner προχώρησε σε παραγωγή με τη συμμετοχή της Hasbro. Στις 31 Μαρτίου 2016, ο Ρομπ Λέτερμαν βρισκόταν σε διαπραγματεύσεις για να σκηνοθετήσει το σενάριο του Τζόνσον-ΜακΓκόλντρικ, με τον ρόλο του να επιβεβαιώνεται στις 13 Μαΐου 2016. Τον Απρίλιο του 2017, ο ηθοποιός Τζο Μανγκανιέλο, φανατικός θαυμαστής του παιχνιδιού Dungeons & Dragons, αποκάλυψε ότι είχε γράψει ένα σενάριο με τον Τζον Κάσελ για το πρότζεκτ και ότι μιλούσε με όλους τους κατάλληλους ανθρώπους για να πραγματοποιηθεί η ταινία. Με την ολοκλήρωση του σεναρίου, ο Μανγκανιέλο συνεργάστηκε με τον Μπραντ Πέιτον και τον Ντουέιν Τζόνσον, οι οποίοι ήταν και οι δύο σε διαπραγματεύσεις για την ανάπτυξη της ταινίας.

Τον Δεκέμβριο του 2017, η Hasbro μετέφερε το πρότζεκτ στην Paramount Pictures με προγραμματισμένη ημερομηνία κυκλοφορίας στις 23 Ιουλίου 2021. Τον Φεβρουάριο του 2018, η Paramount βρισκόταν σε συζητήσεις τόσο με τον Κρις Μακέι όσο και με τον Μάικλ Τζίλιο να σκηνοθετήσει και να γράψει την ταινία, αντίστοιχα. Τον Μάρτιο του 2019, ανακοινώθηκε ότι ο Τζίλιο είχε ολοκληρώσει ένα προσχέδιο του σεναρίου και τα στελέχη του στούντιο εξέφρασαν ενθουσιασμό για την ταινία. Το στούντιο ξεκίνησε διαπραγματεύσεις με διάφορους ηθοποιούς, καθώς ξεκίνησε η διαδικασία του κάστινγκ. Στις 30 Ιουλίου 2019, ο Τζόναθαν Γκόλντσταϊν και Τζον Φράνσις Ντέιλι ήταν σε συνομιλίες για τη σκηνοθεσία.

### Σενάριο

Μέχρι τον Ιανουάριο του 2020, οι Γκόλντσταϊν και Ντέιλι ανακοίνωσαν ότι είχαν γράψει ένα νέο προσχέδιο του σεναρίου. Τελικά, οι Γκόλντσταϊν, Ντέιλι και Τζίλιο χρεώθηκαν ως σεναριογράφοι της ταινίας, ενώ οι Μακέι και Τζίλιο χρεώθηκαν ως συμμετέχοντες στο στόρι. Ο Γκόλντσταϊν δήλωσε ότι *"η δική μας ταινία δεν παίρνει τον εαυτό της πολύ σοβαρά, αλλά δεν είναι ποτέ παρωδία. Τιμά τον κόσμο του D&D και τον γιορτάζει, αλλά, ελπίζουμε να προσφέρει στο κοινό μια συναρπαστική και διασκεδαστική διαδρομή.*" Ο Ντέιλι σχολίασε ότι οι επιρροές του σεναρίου περιλαμβάνουν τις ταινίες *Τρελές Ιστορίες Έρωτα και Φαντασίας* (The Princess Bride, 1987), *Οι Ιππότες της Ελεεινής Τραπέζης* (Monty Python and the Holy Grail, 1975), *Ο Άρχοντας των Δαχτυλιδιών* (The Lord of the Rings) και *Ιντιάνα Τζόουνς* (Indiana Jones).

Κυκλοφορία
----------

Η πρεμιέρα της ταινίας πραγματοποιήθηκε στο φεστιβάλ South by Southwest (SXSW) στις 10 Μαρτίου 2023 και αναμένεσαι να κυκλοφορήσει στους κινηματογράφους των Ηνωμένων Πολιτειών στις 31 Μαρτίου 2023 από την Paramount Pictures.

Παραπομπές
----------

1. ↑  «Dungeons & Dragons: Honor Among Thieves». *Box Office Mojo*. Ανακτήθηκε στις 16 Μαΐου 2023.
2. ↑  «Dungeons & Dragons: Honor Among Thieves (2023) - Financial Information». *The Numbers*. Ανακτήθηκε στις 16 Μαΐου 2023.
3. ↑  Fleming, Mike Jr. (7 Μαΐου 2013). «Warner Bros Acquires Rights To Make 'Dungeons & Dragons' Movie». *Deadline Hollywood*. Αρχειοθετήθηκε από το πρωτότυπο στις 17 Νοεμβρίου 2019. Ανακτήθηκε στις 14 Μαρτίου 2023.
4. ↑  Patten, Dominic (16 Δεκεμβρίου 2013). «Producer Seeks 'Dungeons & Dragons' Movie Rights Case Dismissed». *Deadline Hollywood*. Αρχειοθετήθηκε από το πρωτότυπο στις 14 Μαρτίου 2023. Ανακτήθηκε στις 14 Μαρτίου 2023.
5. ↑  Gardner, Eriq (3 Αυγούστου 2015). «'Dungeons & Dragons' Legal Settlement Paves Way for New Movie». *The Hollywood Reporter*. Αρχειοθετήθηκε από το πρωτότυπο στις 17 Νοεμβρίου 2019. Ανακτήθηκε στις 14 Μαρτίου 2023.
6. ↑  Lyons, Josh (31 Μαρτίου 2016). «{Exclusive} "Goosebumps" Director Rob Letterman Ready To Play "Dungeons & Dragons" At Warner Bros». *The Tracking Board*. Ανακτήθηκε στις 14 Μαρτίου 2023.
7. ↑  Kroll, Justin (13 Μαΐου 2016). «'Goosebumps' Helmer to Direct 'Dungeons and Dragons' for Warner Bros». *Variety*. Αρχειοθετήθηκε από το πρωτότυπο στις 20 Μαρτίου 2021. Ανακτήθηκε στις 14 Μαρτίου 2023.
8. ↑  Trumbore, Dave (7 Απριλίου 2017). «Joe Manganiello's Dungeons and Dragons Script Could Save the Day». *Collider*. Αρχειοθετήθηκε από το πρωτότυπο στις 16 Απριλίου 2021. Ανακτήθηκε στις 14 Μαρτίου 2023.
9. ↑  Radish, Christina (12 Απριλίου 2018). «'Rampage': Dwayne Johnson, Jeffrey Dean Morgan & Joe Manganiello on the Video Game Curse». *Collider*. Ανακτήθηκε στις 14 Μαρτίου 2023.
10. ↑  Couch, Aaron (18 Δεκεμβρίου 2017). «Paramount Sets 'G.I. Joe,' 'Dungeons & Dragons' Release Dates». *The Hollywood Reporter*. Αρχειοθετήθηκε από το πρωτότυπο στις 21 Δεκεμβρίου 2017. Ανακτήθηκε στις 14 Μαρτίου 2023.
11. ↑  Kroll, Justin (20 Φεβρουαρίου 2018). «'Nightwing' Director Eyed for 'Dungeons & Dragons' at Paramount and AllSpark Pictures (EXCLUSIVE)». *Variety*. Αρχειοθετήθηκε από το πρωτότυπο στις 5 Ιανουαρίου 2020. Ανακτήθηκε στις 16 Νοεμβρίου 2019.
12. ↑  Murphy, Charles (12 Μαρτίου 2019). «EXCLUSIVE: Paramount's 'DUNGEONS AND DRAGONS' Gets a New Script, Search for Lead Begins». *That Hashtag Show*. Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 14 Μαρτίου 2023.
13. ↑  Kroll, Justin (30 Ιουλίου 2019). «Jonathan Goldstein and John Francis Daley in Talks to Direct 'Dungeons & Dragons' Movie». *Variety*. Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 14 Μαρτίου 2023. <nowiki>
14. ↑  McNary, Dave (6 Μαΐου 2023). «'Dungeons & Dragons' Film Moves Forward With Deal With Former Marvel Exec Jeremy Latcham». *Variety*. Αρχειοθετήθηκε από το πρωτότυπο στις 14 Μαρτίου 2023. Ανακτήθηκε στις 14 Μαρτίου 2023.
15. ↑  «Dungeons & Dragons». *Writers Guild of America West*. Ανακτήθηκε στις 14 Μαρτίου 2023. <nowiki>
16. 1 2  Farnell, Chris (10 Μαρτίου 2023). «How Dungeons & Dragons: Honor Among Thieves Became a High Fantasy Heist Movie». *Den of Geek* (στα Αγγλικά). Ανακτήθηκε στις 14 Μαρτίου 2023.

Εξωτερικοί σύνδεσμοι
--------------------

* Επίσημος ιστότοπος
* *Dungeons & Dragons: Εντιμότητα Μεταξύ Κλεφτών*   στην IMDb